Document ID: /roh_data/filtered/fineweb-2-filterrobots_roh.jsonl.gz/34229

Scuol na lubescha il mument naginas antennas da 5G, quai almain fin la fin da mars 2021. La suprastanza communala ha decis da sistir las dumondas da construcziun. Quai vala era per l'antenna che fiss previsa en il clutger baselgia a Ftan.
I saja ina dumonda da principi sche la vischnanca veglia dar la lubientscha per antennas da 5G sin ses terren e stabiliments, ha ditg Christian Fanzun, il president communal. Areguard consequenzas ed effects da questa nova generaziun d'antennas na sajan anc blers puncts betg sclerids.
Ord l'archiv:
En il Minisguard ha RTR declerà ils avantatgs da la tecnologia da 5G, ma er tge temas ch'i dat en connex cun las antennas pli fermas.